《包刺史棣园》
清代·蒋超伯

斗大江城内，何年凿洞天。湖心横小艓，山胁出飞泉。

树作罗纹细，花争玉导妍。风流佳刺史，应是十洲仙。

作者简介：清江苏江都人，字叔起。道光二十五年进士，授刑部主事，累擢江西道监察御史，有直声。同治间累官潮州知府，摄广州知府，署广东按察使。卒年五十五。有《爽鸠要录》、《通斋诗文集》等。